Babelscape/SREDFM huggingface dataset:
Κατερίνα Κόφφα

Η Αικατερίνη (Κατερίνα) Κόφφα (γενν. 10 Απριλίου 1969) είναι Ελληνίδα πρώην αθλήτρια του στίβου και συγκεκριμένα δρομέας ταχύτητας, με τις καλύτερες επιδόσεις της στο αγώνισμα του δρόμου 200 μέτρων. Κατέχει ακόμα και σήμερα το πανελλήνιο ρεκόρ στο αγώνισμα με χρόνο 22,67 δευτερόλεπτα από το Πανελλήνιο πρωτάθλημα στίβου, στην Αθήνα, στις 16 Ιουνίου 1996 («νόμιμος» ευνοϊκός άνεμος, +0,9 m/sec). Το είχε καταρρίψει και στο πρωτάθλημα του 1995 με 22,87. Κατέχει επίσης το πανελλήνιο ρεκόρ κλειστού στίβου των 200 μέτρων, το οποίο κατέρριψε επίσης δύο φορές, τη δεύτερη με επίδοση 22,71 σε «μήτινγκ» στο Στάδιο Ειρήνης και Φιλίας, στις 21 Φεβρουαρίου 1998.

Η Κόφφα γεννήθηκε στην Καρδίτσα και ήταν αθλήτρια του Πανιωνίου. Η μεγαλύτερη επιτυχία της σταδιοδρομίας της ήταν η κατάκτηση του χρυσού μεταλλίου στο Παγκόσμιο Πρωτάθλημα Κλειστού Στίβου 1997. Οι κυριότερες συμμετοχές της σε μεγάλους διεθνείς αγώνες και τα αποτελέσματά τους παρατίθενται στον παρακάτω πίνακα:
*
Συμμετείχε επίσης στους Ολυμπιακούς Αγώνες της Ατλάντα το 1996. Ως προς τις νίκες της σε πανελλήνιους αγώνες, η Κόφφα ήταν πρώτη στα 200 μέτρα στο Πανελλήνιο πρωτάθλημα στίβου γυναικών εφτά φορές: στους αγώνες του 1989 με επίδοση 24,02, του 1992 με 23,99, του 1993, του 1995 με πανελλήνιο ρεκόρ, του 1996 με πανελλήνιο ρεκόρ, του 1999 και του 2000. Επιπλέον, πρώτη στα 100 μέτρα 5 φορές: το 1993, το 1994, το 1996, το 1997 και το 1999. Το ατομικό ρεκόρ της στον δρόμο των 100 μέτρων ήταν 11,33 δευτερόλεπτα, από τις 26 Ιουλίου 1996 (ευν. άνεμος μόλις +0,2 m/sec).

Η Κατερίνα Κόφφα είναι παντρεμένη με τον εξίσου σημαντικό Έλληνα δρομέα ταχύτητας Άγγελο Παυλακάκη και έχουν τρία παιδιά.
Πρωκτολειχία

μικρογραφία|Άρρεν πραγματοποιεί πρωκτολειχία
μικρογραφία|Γυναίκα πραγματοποιεί πρωκτολειχία
Πρωκτολειχία ονομάζεται η στοματική και πρωκτική σεξουαλική πράξη κατά την οποία ένα άτομο ερεθίζει τον πρωκτό του άλλου, χρησιμοποιώντας το στόμα του, συμπεριλαμβανομένου των χειλιών, της γλώσσας ή των δοντιών. Λέγεται και πρωκτο-στοματική ή στοματικο-πρωκτική επαφή. Στην αργκό χρησιμοποιείται η λέξη γλειφοκώλι. Μπορεί να πραγματοποιηθεί από άτομα κάθε σεξουαλικού προσανατολισμού είτε για σεξουαλική απόλαυση είτε σαν μορφή ερωτικού εξευτελισμού.
Ντανιέλα Ρόμο

Η Ντανιέλα Ρόμο ("Teresa Presmanes Corona", 27 Αυγούστου 1959 -) είναι Μεξικανή ηθοποιός, τραγουδίστρια, χορεύτρια και τηλεπαρουσιάστρια. 

Γεννήθηκε στις 27 Αυγούστου 1959 στην Πόλη του Μεξικού. Το πραγματικό όνομα είναι Τερέσα Πρεσμάνες Κορόνα. Οι γονείς δεν παντρεύτηκαν ποτέ. Η Ρόμο και η αδελφή της Πατρίσια, μεγάλωσαν μαζί με την γιαγιά τους. 

Από παιδί είχε ως είδωλο την Ρόσιο Ντουρκάλ, από την οποία εμπνεύστηκε να γίνει ηθοποιός και τραγουδίστρια.

Η Ρόμο αποφάσισε να μην έχει παιδιά για να δώσει προτεραιότητα στην καλλιτεχνική της καριέρα.
Redmi Note 3

Το Xiaomi Redmi Note 3 είναι ένα smartphone που αναπτύχθηκε από την Xiaomi . Είναι ένα κομμάτι της χαμηλής τεχνολογίας smartphone της της Xiaomi και έχει τρεις παραλλαγές.
Η παραλλαγή MediaTek (κωδικός όνομα hennessey) κυκλοφόρησε στις 24 Νοεμβρίου 2015. 
Η παραλλαγή Snapdragon (κωδικός όνομα kenzo) ξεκίνησε στις 3 Μαρτίου 2016. Η εκδήλωση πραγματοποιήθηκε στο Talkatora Indoor Stadium του Δελχί, ο Hugo Barra, ο αντιπρόεδρος της Xiaomi έδωσε την ομιλία. Το Redmi Note 3 είναι το τρίτο "Made in India" Mi τηλέφωνο, οι προηγούμενες είναι Redmi 2 Prime και Redmi Note Prime. 
Το Redmi Note 3 Special Edition (κωδικός όνομα kate) ξεκίνησε τον Ιούνιο του 2016, διαθέτει αναβαθμισμένο μόντεμ και νέο περίβλημα, όλες οι προδιαγραφές εκτός από το μόντεμ είναι οι ίδιες με αυτές του kenzo.
Ο διάδοχος του smartphone, το Redmi Note 4, εισήχθη στην Κίνα στις 24 Αυγούστου 2016.
Ντέττλικον

thumb|right|150px|Το οικόσημο της πόλης 
Ο Ντέττλικον (γερμανικά: "Dättlikon") είναι δήμος της επαρχίας Βίντερτουρ στην Ελβετία. Έχει πληθυσμό 781 κατοίκων.
Φλάινγκ Φις Κόουβ

Το Φλάινγκ Φις Κόουβ (αγγλικά: "Flying Fish Cove") είναι η πρωτεύουσα και ο κύριος οικισμός της Νήσου των Χριστουγέννων της Αυστραλίας. Αν και αρχικά ονομάστηκε προς τιμήν του Βρετανικού ερευνητικού πλοίου Φλάινγκ Φις, πολλοί χάρτες ονομάζουν τον οικισμό απλώς ως «Δε Σέτλμεντ» (μετάφραση: Ο Οικισμός). Ήταν ο πρώτος Βρετανικό οικισμός του νησιού, που ιδρύθηκε το 1888.

Περίπου το ένα τρίτο του συνολικού πληθυσμού των 1.600 κατοίκων ζει στο Φλάινγκ Φις Κόουβ, το οποίο βρίσκεται κοντά στο βορειοανατολικό άκρο του νησιού. Υπάρχει ένα μικρό λιμάνι το οποίο εξυπηρετεί τους τουρίστες με σκάφη αναψυχής. Επίσης, η διεξαγωγή ψυχαγωγικών καταδύσεων στην παραλία του οικισμού είναι δυνατή.
Πιερ Γκαβινιές

Ο Πιερ Γκαβινιές ("Pierre Gaviniès", Μπορντό 11 Μαΐου 1728 – Παρίσι 8 Σεπτεμβρίου 1800), ήταν Γάλλος βιολονίστας, συνθέτης και μουσικοπαιδαγωγός, από τους σημαντικότερους εκπροσώπους της γαλλικής σχολής βιολιού του 18ου αιώνα.
Air Mediterranean

μικρογραφία|278x278εσ|Air Mediterranean, SX-MAH, Boeing 737-405
Η Air Mediterranean είναι μια ελληνική αεροπορική εταιρεία με έδρα το Διεθνές Αεροδρόμιο Αθηνών στην Αθήνα, Ελλάδα.
Πράξιλλα

Η Πράξιλλα (μέσα 5ου αιώνα π.Χ.) ήταν διθυραμβική ποιήτρια από την Σικυώνα. Ήταν καταξιωμένη κατά την εποχή που έζησε και οι στίχοι της θαυμάζονταν ευρέως, ενώ υπήρξε η δημιουργός του "Πραξίλλειου" ποιητικού μέτρου.
Εναρέτη

Κατά την αρχαία Ελληνική μυθολογία, η Εναρέτη (το όνομά της σημαίνει "η ενάρετη", "αυτή που είναι γεμάτη αρετές") ήταν κόρη του Δηιμάχου, και η γυναίκα του Αιόλου του Θεσσαλού, του προγόνου των Αιολών. Τα παιδιά της ήταν: ο Σίσυφος, ο Αθάμας, ο Κρηθέας, ο Σαλμωνέας, ο Δηίονας, ο Περιήρης, ο Κέρκαφας, ο Μάγνης, ο Αέθλιος, η Καλύκη, η Περιμήδη, η Πεισιδίκη και η Αλκυόνη.
Ολλανδικό πρωτάθλημα ποδοσφαίρου ανδρών 1986-87

Το Ολλανδικό πρωτάθλημα ποδοσφαίρου ανδρών 1986-87 ή αλλιώς η Ερεντιβίζιε 1986-87 ήταν το 31ο πρωτάθλημα Ερεντιβίζιε. Ξεκίνησε στις 16 Αυγούστου 1986 και ολοκληρώθηκε στις 6 Ιουνίου 1987.

Πρωταθλήτρια αναδείχθηκε η Αϊντχόφεν για 9η φορά στην ιστορία της, ενώ υποβιβάστηκαν στην Εέρστε Ντιβίζιε οι Γκο Αχέντ Ιγκλς, Φέινταμ και Εξέλσιορ. Την είσοδο στο Κύπελλο Πρωταθλητριών 1987-88 κέρδισε η Αϊντχόφεν, στο Κύπελλο ΟΥΕΦΑ 1987-1988 οι Φέγενορντ και Ουτρέχτη και στο Κύπελλο Κυπελλούχων 1987-88 ο Άγιαξ (πρωταθλητής του Κύπελλου Κυπελλούχων 1986-87) και η ΑΝΤΟ Ντεν Χάαγκ.
Folli Follie

Η Folli Follie είναι μια ελληνική διεθνής εταιρεία που σχεδιάζει, κατασκευάζει και διανέμει πολυτελή κοσμήματα, ρολόγια και αξεσουάρ μόδας. Μέσω των θυγατρικών της λειτουργεί επίσης καταστήματα αφορολόγητων ειδών και καταστήματα λιανικής πώλησης αθλητικών ειδών.
Σίγκουρντ Λαβάρντ

Ο Σίγκουρντ Λαβάρντ (πέθανε περί το 1200) ήταν ο μεγαλύτερος γιος του Σβερ της Νορβηγίας, το όνομα Λαβάρντ προέρχεται από την αρχαία Νορβηγική μετάφραση του ονόματος "λόρδος". Ο Σίγκουρντ Λαβάρντ αναφέρεται για πρώτη φορά τον Νοέμβριο του 1181 στις συμπλοκές του Νιδάρος όταν ο αντίπαλος του Σβερ βασιλιάς Μάγκνους Ε΄ της Νορβηγίας πήρε την πόλη. Σύμφωνα με τον Σάξων τον Γραμματικό ο Σίγκουρντ Λαβάρντ γεννήθηκε την εποχή που βρισκόταν ο πατέρας του στις Nήσους Φερόες και πήρε το όνομα Ουνάς επειδή εκείνη την εποχή ο Σβερ πίστευε ότι είναι ο πατέρας του. Όταν αποκαλύφτηκε ότι πατέρας του Σβερ ήταν ο Σίγκουρντ Β΄ της Νορβηγίας άλλαξε το όνομα του γιου του σε Σίγκουρντ, ο πατέρας του Σβερ έγινε βασιλιάς της Νορβηγίας ύστερα από επανάσταση εναντίον του προηγούμενου βασιλιά Μάγκνους Ε΄. 
Ο βασιλιάς Μάγκνους ηττήθηκε και σκοτώθηκε (1184) αλλά σε δυο χρόνια οι παλιοί οπαδοί του ενώθηκαν δημιουργώντας την ομάδα των Μπάγκλερ (1186), η πρώτη σύγκρουση ανάμεσα στον βασιλιά και στους Μπάγκλερ πραγματοποιήθηκε στην "μάχη του Ρανρίκ". Ο πατέρας του ανέθεσε στον Σίγκουρντ την φύλαξη μιας βαλλίστρας την οποία ο εχθρός κατάφερε εύκολα να καταλάβει, ο Σβερ εξοργίστηκε και αποφάσισε να μην αναθέσει στον μεγαλύτερο γιο του άλλη αποστολή. Ο Σίγκουρντ Λαβάρντ πέθανε πριν τον πατέρα του τον οποίο διαδέχθηκε ο μικρότερος αδελφός του Χάακον Γ΄ της Νορβηγίας, ο νεογέννητος γιος του Γκούττορμ της Νορβηγίας θα γίνει βασιλιάς της Νορβηγίας για λίγους μήνες (1204).
Ρεγκίνα Μαρσίκοβα

Η Ρεγκίνα Μαρσίκοβα ("λατινικό αλφάβητο : Regina Maršíková"), γεννημένη στην Πράγα στις 11 Δεκεμβρίου 1958, είναι πρώην Τσεχοσλοβάκα, σήμερα πολιτογραφημένη Τσέχα, πρώην αθλήτρια της αντισφαίρισης.

Η Μαρσίκοβα κέρδισε το Γαλλικό πρωτάθλημα νέων το 1975. Οι καλύτερες εμφανίσεις της σε αγώνες Γκραντ σλαμ περιλάμβαναν τρεις διαδοχικούς ημιτελικούς στο Γαλλικό Όπεν από το 1977 έως το 1979. Κέρδισε τον τίτλο στο διπλό γυναικών το 1977 με συμπαίκτρια την Παμ Τιγκάρντεν νικώντας στον τελικό τις Ρέινι Φοξ και Έλεν Γκούρλεϊ Κάουλι.

Η Μαρσίκοβα ενεπλάκη σε θανατηφόρο αυτοκινητιστικό δυστύχημα τον Σεπτέμβριο του 1981 κοντά στην Πράγα, στην Τσεχοσλοβακία. Έχασε την άδεια οδήγησης και τη βίζα της ενώ για αρκετούς μήνες ήταν υπό κράτηση. Έπειτα δεν της επετράπη να εγκαταλείψει το ανατολικό μπλοκ μέχρι τις αρχές του 1985. 

Η Μαρσίκοβα επανήλθε στο WTA Tour τον Απρίλιο του 1985 στο τουρνουά πρωταθλητών της Φλόριντα των Ηνωμένων Πολιτειών. Κέρδισε συνολικά 17 τίτλους στο απλό και 6 στο διπλό. Έχει φτάσει στην καριέρα της στο νούμερο 11 στο απλό γυναικών το 1981 και νούμερο 86 στο διπλό γυναικών το 1987.

Έχει αγωνιστεί με την Τσεχοσλοβακία στο Φεντ καπ του 1975, 1979, 1985, 1986, κατακτώντας έναν τίτλο το 1985, Φιναλίστ το 1986, 1 φορά στα ημιτελικά και μία στα προημιτελικά, έχει συνολικό ρεκόρ 10 νίκες και 7 ήττες.
Ήρων Α.Ε.

Η Ήρων Α.Ε. είναι μια εταιρεία ηλεκτρικής ενέργειας στην Ελλάδα. Είναι κοινή επιχείρηση των ΓΕΚ ΤΕΡΝΑ και GDF Suez, που ιδρύθηκε στις 11 Δεκεμβρίου 2008. Διαθέτει και εκμεταλλεύεται εργοστάσια παραγωγής ηλεκτρικής ενέργειας Ήρων I και Heron II στη Βοιωτία, περίπου 120 χιλιόμετρα βόρεια της Αθήνας.
Ζανέτ Χουσάροβα

Η Ζανέτ Χουσάροβα ("λατινικό αλφάβητο : Janette Husárová"), γεννημένη στην Μπρατισλάβα στις 4 Ιουνίου 1974, είναι πρώην Τσεχοσλοβάκα, σήμερα πολιτογραφημένη Σλοβάκα, πρώην αθλήτρια της αντισφαίρισης. Στις 13 Ιανουαρίου 2003 έφτασε στο νούμερο 31 στον κόσμο στο απλό, και στις 21 Απριλίου 2003, στον παγκόσμιο αριθμό 3 στην κατάταξη των διπλών.

Κέρδισε τον τίτλο στο διπλό γυναικών του "WTA Tour Championships" το 2002 με συμπαίκτρια τη ρωσίδα Έλενα Δημητρίεβα. Με τη Δημητρίεβα έφτασε στο τελικό του διπλού γυναικών τους Αμερικανικού όπεν το 2002 όπου έχασαν από τις Βιρτζίνια Ρουάνο Πασκουάλ και Πάολα Σουάρες.

Με την Σλοβακία έχει συμμετάσχει στα Φεντ καπ του 1994, 1998, 2002, 2003, 2004, 006, 2007, 2008, και 2014 με ρεκόρ 17 νίκες και 12 ήττες.. Με την Σλοβακία κατέκτησε το Φεντ καπ το 2002.

Στην καριέρα της η Χουσάροβα έχει κερδίσει 25 τίτλους διπλών του WTA Tour και τέσσερις στο απλό, δεκαέξι τίτλους στο διπλό στην περιοδεία της ITF, και τρία πρωταθλήματα Tier I (Βερολίνο, Μόσχα (2002) και Τόκιο (2005)). 

Το Φεβρουάριο του 2016 ανακοίνωσε την αποχώρησή της από το επαγγελματικό τένις.
Φωτεινός Πανάς

Ο Φωτεινός Πανάς (Photinos Panas), Σπαρτιά Κεφαλονιάς 1832 – Παρίσι 1903, επιφανής χειρουργός οφθαλμίατρος, σπούδασε στην ιατρική σχολή του Πανεπιστημίου των Παρισίων (Sorbonne), όπου το 1860 εκπόνησε την διδακτορική του διατριβή, "Ανατομία των ρινικών κοιλοτήτων και των δακρυϊκών οδών" ("Anatomie des fosses nasales et des voies lacrymales"). Πρώτος καθηγητής οφθαλμολογίας στο Πανεπιστήμιό του, καθώς ο ίδιος συνέβαλε στη δημιουργία του νέου αυτού πανεπιστημιακού τμήματος το 1879, δημιούργησε, επίσης, την οφθαλμολογική κλινική του ιστορικού νοσοκομείου Hôtel-Dieu de Paris, όπου εγκαταστάθηκε το νέο τμήμα. Επίσης, το 1879 εκλέχθηκε μέλος της Γαλλικής Ιατρικής Ακαδημίας, της οποίας έγινε πρόεδρος το 1899. Θεωρείται ο θεμελιωτής της σύγχρονης γαλλικής οφθαλμολογικής χειρουργικής.
Ευστάθιος Δαφνομήλης

Ο Ευστάθιος Δαφνομήλης (fl. αρχές του 11ου αιώνα) ήταν Βυζαντινός "στρατηγός" και πατρίκιος, που διακρίθηκε στη Βυζαντινή κατάκτηση της Βουλγαρίας. Κατατάσσεται ως ένας από τα πιο γνωστούς και επιτυχημένους στρατηγούς στον τριακονταετή πόλεμο μεταξύ του Αυτοκράτορα Βασιλείου Β΄ (βασ. 976-1025) και του Σαμουήλ της Βουλγαρίας (βασ. 997-1014), ώστε να τερματιστεί η μακροχρόνια διαμάχη με την τύφλωση και τη σύλληψη του τελευταίου Βούλγαρου ηγέτη, Ιβάτζη, το 1018.
Σβερ της Νορβηγίας

Ο Σβερ της Νορβηγίας ή Σβερ Σίγκουρντσον ("Sverrir Sigurðarson", 1145/1151 - 9 Μαρτίου 1202) βασιλιάς της Νορβηγίας (1184 - 1202) ήταν σύζυγος της Μαργαρίτας Έρικσνταττερ κόρης του βασιλιά της Σουηδίας Ερρίκου του Αγίου με την οποία απέκτησε μια κόρη την Χριστίνα. Πολλοί ιστορικοί θεωρούν τον Σβερ ως τον κορυφαίο βασιλιά στην ιστορία της Νορβηγίας, αναδείχτηκε σαν αρχηγός της επαναστατικής ομάδας των "Μπίρκεμπεινερ" (1177) κατά την διάρκεια του αγώνα που έκαναν εναντίον του Μάγκνους Ε΄ της Νορβηγίας. Ο Μάγκνους έπεσε στην "μάχη του Φίρμειτ" (1184) με αποτέλεσμα να ανακηρυχθεί ο Σβερ νέος βασιλιάς της Νορβηγίας. Οι διαφορές που είχε με την εκκλησία είχαν ως αποτέλεσμα τον αφορισμό του (1194), στην συνέχεια ξέσπασε εμφύλιος πόλεμος με τους "Μπάγκλερ" οι οποίοι είχαν την υποστήριξη της εκκλησίας, ο εμφύλιος πόλεμος διατηρήθηκε και μετά τον θάνατο του (1202).
Η πιο αξιόπιστη πηγή σχετικά με την βασιλεία του Σβερ ήταν τα "Σάγκα του Σβερ" τα οποία είχαν συγγραφεί την εποχή που ήταν ακόμα ζωντανός με αποτέλεσμα πολλοί να θεωρούν ότι δεν ανταποκρίνονται στην πραγματικότητα επειδή γράφτηκαν υπό την καθοδήγηση του. Οι επιστολές του Σβερ με τον πάπα θεωρούνται πιο αξιόπιστες πηγές άλλα τόσο τα Σάγκα όσο και οι επιστολές συμφωνούν με τις σκληρές συγκρούσεις στην εποχή του.
Ο Σβερ θεωρείτο κοντός με αποτέλεσμα να διευθύνει τον στρατό του πάντοτε πάνω στο άλογο, o ίδιος εγκατέλειψε τις παραδοσιακές πολεμικές μεθόδους και στηρίχτηκε στον προσωπικό του αυτοσχεδιασμό, οι τακτικές του βοήθησαν σημαντικά τους Μπίρκεμπεινερ να κερδίσουν όλες τις μάχες απέναντι στους αντιπάλους τους. Ο στρατός του χωρίστηκε σε επιμέρους ομάδες που μπορούσαν να ενεργήσουν αυτόνομα με αποτέλεσμα να υπάρχει μεγάλη ευελιξία στους χειρισμούς τους.
Τιμόθεος ο Μιλήσιος

μικρογραφία|300x300εσ|Απόσπασμα από το "Πέρσαι" του Τιμόθεου, σε πάπυρο του 4ου αιώνα π.Χ.
Ο Τιμόθεος ο Μιλήσιος (γιος του Θεσάνδρου, 446 – 357/360 π.Χ.) ήταν Έλληνας μουσικός και διθυραμβικός ποιητής από την Μίλητο.
Εστοσαντόκ

μικρογραφία|Άποψη του Εστοσαντόκ από το Όρος Αϊμπγκά
μικρογραφία
Το Εστοσαντόκ, μερικές φορές γράφεται ως Έστο-Σαντόκ (Ρωσικά: Э́стосадо́к ή Э́сто-Садо́к, Εσθονικά: Eesti Aiake, μετάφραση: Μικρός Εσθονικός Κήπος) είναι μια αγροτική περιοχή ("σέλο)" υπό τη διοικητική δικαιοδοσία της Επαρχίας της Πόλης του Αντλέρσκι της Πόλης του Σότσι στο Κράι Κρασνοντάρ στην Ρωσία. Βρίσκεται στον ποταμό Μζύμτα και απέχει 4 χιλιόμετρα από την Κράσναγια Πολιάνα. Ο πληθυσμός του Εστοσαντόκ είναι 890 άτομα.
Ιδρύθηκε το 1886 από τριάντα έξι εσθονικές οικογένειες που έφτασαν στην Κράσναγια Πολιάνα για να καταστήσουν κατοικήσιμα τα εδάφη που κατοικούσαν παλαιότερα από τους Σαντζ.

Εκεί υπάρχουν τα ερείπια ενός Καυκασιανού φρουρίου και το μνημειακό σπίτι του Εσθονού συγγραφέα Άντον Χάνσεν Ταμσάαρε. Είναι η θέση του ορεινού θερέτρου σκι Αλπίκα Σέρβις. Ο σιδηροδρομικός σταθμός Ρόζα Χουτόρ συνδέει την περιοχή με τον σιδηροδρομικό σταθμό του Αντλέρ, με περαιτέρω συνδέσεις προς το Διεθνές Αεροδρόμιο του Σότσι, το Ολυμπιακό Χωριό του Σότσι, και το κεντρικό Σότσι.
Γερούν Ράουερντινκ

Ο Γερούν Ράουερντινκ (ολλ.: Jeroen Rauwerdink, 13 Σεπτεμβρίου 1985, Ζεστ, Ολλανδία) είναι Ολλανδός διεθνής πετοσφαιριστής, ο οποίος αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του ακραίου.
Ισλαμική δημοκρατία

Ισλαμική δημοκρατία είναι το όνομα που δόθηκε σε πολλά κράτη σε χώρες με ισλαμικό νόμο, συμπεριλαμβανομένων των Ισλαμικών Δημοκρατιών του Πακιστάν, του Ιράν, του Αφγανιστάν και της Μαυριτανίας. Το Πακιστάν ενέκρινε για πρώτη φορά τον τίτλο με το σύνταγμα του 1956. Η Μαυριτανία την ενέκρινε στις 28 Νοεμβρίου 1958. Το Ιράν τον υιοθέτησε μετά την Ιρανική Επανάσταση του 1979 που ανέτρεψε τη δυναστεία των Παχλαβί. Το Αφγανιστάν την ενέκρινε το 1992 (το 1996-2001, όπου οι Ταλιμπάν κυβερνούσαν ως ισλαμικό εμιράτο) στο Jamiat-e Islami, καταλαμβάνοντας την πρωτεύουσα Καμπούλ από τους κομμουνιστές. Παρά το παρόμοιο όνομα, οι χώρες διαφέρουν πολύ ως προς τις κυβερνήσεις και τους νόμους τους.

Ο όρος "ισλαμική δημοκρατία" σημαίνει πολλά διαφορετικά πράγματα, μερικά αντιφατικά με άλλα. Σε μερικούς μουσουλμάνους θρησκευτικούς ηγέτες στη Μέση Ανατολή και την Αφρική που την υποστηρίζουν, η ισλαμική δημοκρατία είναι ένα κράτος υπό μια συγκεκριμένη ισλαμική μορφή κυβέρνησης. Το βλέπουν ως συμβιβασμό μεταξύ ενός καθαρά ισλαμικού χαλιφάτου και του κοσμικού εθνικισμού και του ρεπουμπλικανισμού. Κατά την αντίληψή τους για την ισλαμική δημοκρατία, ο ποινικός κώδικας του κράτους απαιτείται να είναι συμβατός με ορισμένους ή όλους τους νόμους της "σαρία" και το κράτος μπορεί να μην είναι μοναρχία, όπως συμβαίνει σήμερα σε πολλά κράτη της Μέσης Ανατολής.
Κριστίν Ντελφί

H Κριστίν Ντελφί (Γαλλικά:Christine Delphy), γεννημένη το 1941, είναι Γαλλίδα κοινωνιολόγος, ερευνήτρια στο CNRS στον τομέα του φεμινισμού και του φύλου. Έχει γράψει περί της γυναικείας οικιακής εργασίας και περί των μέσων παραγωγής του καπιταλισμού και της πατριαρχίας. Είναι εκπρόσωπος του υλιστικού φεμινισμού. Υπήρξξε συνιδρύτρια του Κινήματος για την Απελευθέρωση των Γυναικών (Mouvement de Libération des Femmes) το 1970 και του περιοδικού "Nouvelles questions féministes" με την Σιμόν ντε Μποβουάρ το 1981.
Κρίστιαν Βιέρι

Ο Κρίστιαν Βιέρι (ιταλικά: "Christian Vieri", "ˈkristjaɱ ˈvjɛːri", 12 Ιουλίου 1973) είναι Ιταλός πρώην επαγγελματίας ποδοσφαιριστής, που αγωνιζόταν ως κεντρικός επιθετικός. Το ψευδώνυμο του ήταν Μπόμπο ("Bobo"). Ο Βιέρι θεωρούταν ένας από τους πιο καλούς επιθετικούς της γενιάς του. 

Η επαγγελματική του καριέρα ξεκίνησε το 1991, με την Τορίνο και την έκλεισε στην Αταλάντα το 2009. Στο ενδυάμεσο αγωνίστηκε σε άλλες δέκα ομάδες, μεταξύ των οποίων, η Γιουβέντους, η Ατλέτικο Μαδρίτης, η Λάτσιο, η Ρόμα, η Ίντερ και η Μονακό. Κατά τη διάρκεια της καριέρας του κέρδισε πολλούς τίτλους και διακρίσεις.

Ο Βιέρι, επίσης, υπήρξε διεθνής με την Εθνική Ιταλίας, στην οποία ήταν βασικό στέλεχος για περίπου 8 χρόνια, με την οποία συμμετείχε στο Μουντιάλ του 1998 και το 2002, καθώς και στο Euro 2004, συνολικά, 49 επίσημες συμμετοχές με την εθνική του, πετυχαίνοντας και 23 γκολ. Το 2004, συμπεριλήφθηκε στη λίστα του Πελέ, FIFA 100, η οποία περιείχε τους 125 καλύτερους εν ζωή ποδοσφαιριστές του κόσμου.
Έλενα Σούκοβα

Η Έλενα Σούκοβα ("λατινικό αλφάβητο : Helena Suková "), γεννημένη στην Πράγα στις 23 Φεβρουαρίου 1965, ήταν Τσεχοσλοβάκα, σήμερα πολιτικογραφημένη Τσέχα, αθλήτρια της αντισφαίρισης. Κατά τη διάρκεια της καριέρας της, κέρδισε 14 τίτλους Γκραντ σλαμ στα διπλά, 9 από τους οποίους σε διπλό γυναικών και 5 από αυτούς σε μικτά διπλά. Ήταν επίσης τέσσερις φορές Φιναλίστ και κέρδισε 10 τίτλους στο απλό και 69 τίτλους στα διπλά.
Γιάνα Νοβότνα

Η Γιάνα Νοβότνα ("Jana Novotná", 2 Οκτωβρίου 1968 - 19 Νοεμβρίου 2017), γεννημένη στη Μπρνο, ήταν Τσέχα αθλήτρια της αντισφαίρισης. Είχε ένα ιδιαίτερο στυλ στο σέρβις πολύ σπάνιο στυλ παιχνιδιού μεταξύ των γυναικών. Κέρδισε τον τίτλο στο απλό του Γουίμπλεντον το 1998 και ήταν πρώτη σε τρία προηγούμενα τουρνουά Γκραντ σλαμ. Κέρδισε επίσης 12 τίτλους στα διπλά γυναικών σε τουρνουά Γκραντ σλαμ και τέσσερις τίτλους διπλού μεικτού. Η Νοβότνα πέτυχε την υψηλότερη κατάταξη στην καριέρα της στην παγκόσμια κατάταξη στο Νο 2 του κόσμου το 1997 και πέτυχε την πρώτη θέση στα διπλά.
Μαρίε Πιντέροβα

Η Μαρίε Πιντέροβα ("λατινικό αλφάβητο : Marie Pinterová"), γεννημένη στην Στάρα Μπολεσλαβ στις 16 Αυγούστου 1946, είναι Τσεχοσλοβάκα, μέλος της Ουγγρικής μειονότητας, πρώην αθλήτρια της αντισφαίρισης. Στις διεθνείς διοργανώσεις συμμετείχε σαν εκπρόσωπος της Ουγγαρίας.

Είναι παντρεμένη με τον Ούγγρ κλωστοϋφαντουργό -μηχανικό Άντρας Πίντερ από το 1974 και έχουν ένα γιο, τον Κάριμ.

Στην καριέρα της στο WTA, κέρδισε δύο πρωταθλήματα στο απλόr και τρία τελικά στο διπλό. Πρωταθλήτρια Τσεχοσλοβακίας την περίοδο 1967-1971. Το 1971 αγωνίστηκε στους προημιτελικούς του Διεθνούς Ιταλικού πρωταθλήματος και στους ημιτελικούς το 1978. Το 1981 κατατάχθηκε 47η στο WTA για το απλό.

Έχει συμμετάσχει και στα τέσσερα τουρνουά Γκραντ σλαμ από το 1969 έως το 1982 με μεγαλύτερη επιτυχία της τα προημιτελικά του απλού το 1974 στο Γαλλικό όπεν και στα διπλά στους 16 του Γαλλικού όπεν το 1972μ 1978 και 1981 και στους 16 του Γουίμπλετον το 1974 και 1975. Μεταξύ των πολυάριθμων τίτλων της είναι: δύο στο Μπονφίγκλιο Καπς, Δύο στο διεθνείς πρωτάθλημα Τσεχίας, στο Βιρτζίνια σλιμς του Τζάκσονβιλ, στο όπεν του Καΐρου, στο Ιαπωνικό Όπεν, κι άλλα. Έχει κερδίσει 11 παγκόσμιους και 24 ευρωπαϊκούς τίτλους.
Γιαν Κόντες

Ο Γιαν Κόντες ("λατινικό αλφάβητο : Jan Kodeš") γεννημένος στην Πράγα την 1 Μαρτίου 1956, είναι πρώην Τσεχοσλοβάκος, σημερα πολιτογραφημένος Τσέχος, πρωταθλητής της αντισφαίρισης.

Η μεγαλύτερη επιτυχία του ήταν η κατάκτηση του τίτλου στο απλό του Ρολάν Γκαρός το 1970 νικώντας στον τελικό τον Ζέλικο Φρανούλοβιτς, και πάλι το 1971, αυτή τη φορά νικώντας τον Ίλιε Ναστάσε στον τελικό σε τέσσερα σετ. Κέρδισε επίσης το Γουίμπλεντον το 1973 νικώντας στον τελικό τον Άλεξ Μετρεβέλι σε τρία σετ.

Ο Κόντες δεν έπαιξε ποτέ το Αυστραλιανό όπεν, στο Αμερικανικό όπεν ήταν δεύτερος το 1971 χάνοντας από τον Σταν Σμιθ και το 1973 όταν έχασε σε πέντε σετ από τον Τζον Νιούκομπ.

Ο Κόντες έφτασε στην υψηλότερη κατάταξή του στον κόσμο τον αριθμό 4 τον Σεπτέμβριο του 1973. Κατά τη διάρκεια της καριέρας του, κέρδισε συνολικά οκτώ τίτλους κορυφαίου επιπέδου στο απλό και 17 στα διπλά.

Εισήχθη στη Διεθνή αίθουσα τένις της φήμης το 1990. Το 2013 έλαβε το τσεχικό βραβείο θεατρικής παράστασης από την Τσεχική Ολυμπιακή Επιτροπή. Είναι πτυχιούχος οικονομικών του Πανεπιστημίου της Πράγας.
Εκστρατεία της Χερσονήσου

thumb|300px|Εκστρατεία της Χερσονήσου, χάρτης της Βορειοανατολικής Βιρτζίνια
thumb|300px|Εκστρατεία της Χερσονήσου, χάρτης της Βορειοανατολικής Βιρτζίνια (συμπληρωματικός χάρτης)
Η Εκστρατεία της Χερσονήσου () του Αμερικανικού Εμφυλίου Πολέμου ήταν σημαντική επιχείρηση του Στρατού της Ένωσης που πραγματοποιήθηκε στη νοτιοανατολική Βιρτζίνια μεταξύ Μαρτίου και Ιουλίου 1862, όντας η πρώτη μεγάλης κλίμακας επίθεση στο Ανατολικό Μέτωπο. Επικεφαλής της επιχείρησης ήταν ο Αρχιστράτηγος Τζορτζ Μπ. ΜακΚλέλαν. Η επιχείρηση ήταν μια αμφίβια περιστροφική κίνηση κατά του Στρατού των Συνομόσπονδων Πολιτειών στη Βόρεια Βιρτζίνια, που είχε σκοπό την κατάληψη της πρωτεύουσας των Συνομόσπονδων, Ρίτσμοντ. Αρχικά, ο ΜακΚλέλαν είχε επιτυχίες κατά του εξίσου προσεκτικού Τζόζεφ Ε. Τζόνστον, αλλά η εμφάνιση του πιο επιθετικού Στρατηγού Ρόμπερτ Ε. Λη μετέτρεψε τις επακόλουθες Μάχες των Επτά Ημερών σε ντροπιαστική ήττα για το Στρατό της Ένωσης.

Ο ΜακΚλέλαν αποβίβασε το στράτευμα του στο Οχυρό Μονρόε και κινήθηκε βορειοδυτικά, προς την Χερσόνησο της Βιρτζίνια. Η αμυντική θέση του Ταξίαρχου Τζον Μπ. Μαγκρούντερ των Συνομόσπονδων στην Γραμμή Γόργουικ αιφνιδίασε τον ΜακΚλέλαν. Οι ελπίδες του για ταχεία πρόοδο ματαιώθηκαν, και έτσι διέταξε το στράτευμα του να προετοιμαστεί για μια πολιορκία στο Γιόρκταουν. Λίγο πριν την ολοκλήρωση των προετοιμασιών για την πολιορκία, οι Συνομόσπονδοι, που πλέον βρισκόταν υπό την ηγεσία του Τζόνστον, άρχισαν να υποχωρούν προς το Ρίτσμοντ. Η πρώτη σοβαρή εμπλοκή της εκστρατείας έγινε στην Μάχη του Γουίλιαμσμπεργκ, όπου τα Ενωτικά στρατεύματα κατάφεραν μερικές τακτικές νίκες, ενώ οι Συνομόσπονδοι συνέχισαν την υποχώρησή τους. Μια αμφίβια πλευρική κίνηση προς το Έλθαμς Λάντινγκ δεν είχε αποτέλεσμα στο να αποτρέψει την υποχώρηση των Συνομόσπονδων. Κατά την διάρκεια της Ναυμαχίας του Ντρίουρις Μπλαφ, αποκρούστηκε η απόπειρα του Ναυτικού των ΗΠΑ να πλησιάσει στο Ρίτσμοντ μέσω του ποταμού Τζέιμς.

Καθώς ο στρατός του ΜακΚλέλαν πλησίαζε στα περίχωρα του Ρίτσμοντ, έλαβε χώρα μάχη μικρής έκτασης στο Χανόβερ Κορτ Χάους, η οποία ακολουθήθηκε από αιφνιδιαστική επίθεση του Τζόνστον στην Μάχη του Σέβεν Πάινς ή Φέαρ Όουκς. Η μάχη δεν ήταν αποφασιστική, και υπήρξαν πολλές απώλειες, αλλά είχε διαρκείς συνέπειες στην εκστρατεία. Ο Τζόνστον τραυματίστηκε από απόσπασμα του πεζικού του Στρατού της Ένωσης στις 31 Μαΐου και αντικαταστάθηκε την επόμενη μέρα από τον πιο επιθετικό Ρόμπερτ Ε. Λη, ο οποίος αναδιοργάνωσε τον στρατό του προετοιμάζοντας τον για τις επιθετικές ενέργειες στις τελικές μάχες μεταξύ 25 Ιουνίου και 1ης Ιουλίου, οι οποίες έγιναν γνωστές ως Μάχες των Επτά Ημερών.
Νατάσα Τσακαρισιάνου

Η Νατάσα Τσακαρισιάνου είναι Ελληνίδα ηθοποιός.

http://www.veaki.gr/apofoitoi.html
Στέφαν Ελ Σαράουι

Ο Στέφαν Ελ Σαράουι ("Stephan El Shaarawy", γενν. 27 Οκτωβρίου 1992) είναι Ιταλός ποδοσφαιριστής που αγωνίζεται ως επιθετικός στη Ρόμα και στην Εθνική Ιταλίας.
Making Life Simple

Η MLS (Making Life Simple) Innovation Inc. είναι μια ελληνική εταιρεία λογισμικού μηχανικού και τηλεπικοινωνιακού εξοπλισμού που ιδρύθηκε τον Οκτώβριο του 1989 στη Θεσσαλονίκη. Τον Μάιο του 2001, εισήχθη επίσημα στο Χρηματιστήριο Αθηνών. Η έδρα της είναι στη Θεσσαλονίκη, ενώ η εταιρεία διατηρεί εμπορικό τμήμα στην Αθήνα.
Μάγκνους Ε΄ της Νορβηγίας

Ο Μάγκνους Ε΄ της Νορβηγίας ή Μάγκνους Έρλινγκσον ("Magnus Erlingsson", 1156 - 15 Ιουνίου 1184) βασιλιάς της Νορβηγίας (1161 - 1184) κατά την διάρκεια του εμφυλίου πολέμου ήταν γιος του Έρλινγκ Σκάκκε και της Κρίστιν Σίγκουρντσνταττερ κόρης του βασιλιά της Νορβηγίας Σίγκουρντ του Σταυροφόρου. Ο πατέρας του ήταν Νορβηγός ευγενής που κέρδισε μεγάλη φήμη ως Σταυροφόρος μαζί με τον Ρόγκνβαλντ Κόλσον κόμη του Όρκνει, ο Μάγκνους ορκίστηκε βασιλιάς σε ηλικία μόλις 5 ετών και ήταν ο πρώτος βασιλιάς της Νορβηγίας που στέφτηκε. Ο πατέρας του πήρε τον τίτλο του κόμη και είχε επίσημα την εξουσία στην Νορβηγία όσο ο γιος του ήταν ακόμα ανήλικος, όταν ο Μάγκνους ενηλικιώθηκε ο πατέρας του Έρλινγκ Σκάκκε εξακολουθούσε να διατηρεί την εξουσία.
Το 1166 ο Σίγκουρντ Αγκνχάττ και ο θετός γιος του Όλαφ Ουγκζίβα εκμεταλλεύτηκαν την απουσία του Έρλινγκ Σκάκκε στην Δανία, με μια στρατιωτική δύναμη από το Όπλαντ ανακηρύχτηκε ο Όλαφ βασιλιάς της Νορβηγίας. Ο Όλαφ διεκδικούσε τον θρόνο της Δανίας ως γιος της Μαρίας Έιστενταττερ της κόρης του πρώην βασιλιά Έιστεν Α΄ της Νορβηγίας. Ο Έρλινγκ αμέσως επέστρεψε στην Νορβηγία για να αντιμετωπίσει τους σφετεριστές, ο Όλαφ και οι άντρες του επιτέθηκαν σε μια ενέδρα στο Σόρουμ, ο Έρλινγκ Σκάκκε τραυματίστηκε θανάσιμα και μόλις κατόρθωσε να δραπετεύσει. Στην συνέχεια ο Έρλινγκ αναδιοργανώθηκε ενώ ο Όλαφ και οι άντρες του αποσύρθηκαν το 1168 στην περιοχή του Οσλοφιόρ, στην μάχη που ακολούθησε στο Βάλερ οι σφετεριστές συνετρίβησαν, ο Σίγκουρντ έπεσε στην μάχη και ο Όλαφ δραπέτευσε στην Δανία.
Χανς Γκαλ

Ο Χανς Γκαλ ("Hans Gál", Μπρουν αμ Γκέμπιργκε 5 Αυγούστου 1890 – Εδιμβούργο 3 Οκτωβρίου 1987) ήταν Αυστριακός συνθέτης, διευθυντής ορχήστρας, μουσικογράφος και μουσικοπαιδαγωγός του 20ού αιώνα. Μετά την κήρυξη του Β΄ Παγκοσμίου Πολέμου κατέφυγε στο Ηνωμένο Βασίλειο, όπου πέρασε το μεγαλύτερο μέρος της ζωής του, συνθέτοντας και διδάσκοντας.
Μαρία Μαρτίκα

Η Μαρία Μαρτίκα (Αθήνα, 15 Μαΐου 1932 - 1 Ιουνίου 2018) ήταν Ελληνίδα ηθοποιός της τηλεόρασης, του θεάτρου και του κινηματογράφου. Αποφοίτησε από τη Δραματική Σχολή "Κάρολος Κουν" το 1961. Έγινε γνωστή από τις σειρές "Εμείς κι Εμείς" και "Το Ρετιρέ".
Ίνγκε Α΄ της Νορβηγίας

Ο Ίνγκε Α΄ της Νορβηγίας ή Ίνγκε Χάραλντσον ("Ingi Haraldsson", 1135 - 3 Φεβρουαρίου 1161) βασιλιάς της Νορβηγίας (1136 - 1161) ήταν ο μοναδικός νόμιμος γιος του Χάραλντ Γκίλλε και της συζύγου του Ίνγκριντ Ράγκνβαλσνταττερ. Η βασιλεία του Ίνγκε Α΄ τερματίστηκε με την έκρηξη του Νορβηγικού εμφύλιου πολέμου, ο ίδιος δεν ήταν ποτέ μοναδικός κυβερνήτης του βασιλείου, ονομάστηκε και "Ίνγκε ο Καμπούρης" λόγω του σωματικού του ελαττώματος αλλά το προσωνύμιο αυτό δεν εμφανίστηκε ποτέ σε μεσαιωνικές πηγές.
Χάακον Β΄ της Νορβηγίας

Ο Χάακον Β΄ της Νορβηγίας ή Χάακον Σίγκουρντσον ή Χάακον Χέρντεμπρει ("Haakon Herdebre", 1147 - 7 Ιουλίου 1162) βασιλιάς της Νορβηγίας (1157 - 1162) κατά την περίοδο του εμφυλίου πολέμου ήταν νόθος γιος του Σίγκουρντ Β΄ της Νορβηγίας, το ψευδώνυμο Χέρντεμπρει σχετίζεται με τους φαρδείς ώμους του. Ορίστηκε διάδοχος από τον θείο του Έιστεν Β΄ της Νορβηγίας ο οποίος συγκυβερνούσε στην Νορβηγία μαζί με τα αδέλφια του Ίνγκε Α΄ της Νορβηγίας και Σίγκουρντ Μουν, ο Ίνγκε έμεινε μοναδικός βασιλιάς της Νορβηγίας ύστερα από την δολοφονία των δυο αδελφών του. Οι πρώην οπαδοί του Σίγκουρντ Μουν και του Έιστεν Β΄ ενώθηκαν με τον Χάακον εναντίον του Ίνγκε Α΄ στο Χέντμαρκ υπό την ηγεσία του Χάακον. Ο Ίνγκε Α΄ ηττήθηκε και σκοτώθηκε σε μάχη εναντίον του Χάακον Β΄ κοντά στο Όσλο, στην συνέχεια πολλοί από τους άντρες του με επικεφαλής τον Γκοντρενί Β΄ Όλαφσον πήγαν με το μέρος του Χάακον.
Ο Χάακον Β΄ ηττήθηκε και σκοτώθηκε στην "μάχη του Σεκκέν" στις 7 Ιουλίου 1162, μετά την πτώση του Χάακον οι υποστηρικτές του ενώθηκαν με αρχηγό τον ευγενή Έρλινγκ Σκάκκε και τον γιο του Μάγκνους Έρλινγκτον, τον Χάακον Β΄ διαδέχθηκε στον θρόνο της Νορβηγίας ο Μάγκνους Ε΄ της Νορβηγίας. 

Ο εμφύλιος πόλεμος στην Νορβηγία κράτησε πάνω από 110 χρόνια, ξεκίνησε με την θάνατο του Σίγκουρντ του Σταυροφόρου (1130) και ολοκληρώθηκε με τον θάνατο του Σκάλ Μπάρντσον (1240). Στην διάρκεια του πολέμου αυτού έγιναν πολλές συγκρούσεις σε διαφορετική κλίμακα, το υπόβαθρο των συγκρούσεων αυτών ήταν πάντοτε οι Σουηδικοί νόμοι διαδοχής, οι κοινωνικοί κανόνες και η εχθρότητα ανάμεσα στον βασιλιά και την εκκλησία. Η τελική κατάληξη ήταν να δημιουργηθούν στην τελική φάση του εμφυλίου δυο αντιμαχόμενες κοινωνικές ομάδες οι "Μπάγκλερ" και οι "Μπίκεμπεινερ" στις οποίες κάποιος πρίγκιπας διεκδικούσε τον θρόνο από τον νόμιμο βασιλιά.
This Girl

Το This Girl "είναι ένα τραγούδι που ερμηνεύεται από τον γάλλο DJ και παραγωγό δίσκων Kungs (Valentin Brunel) με το αυστραλιανό funk trio Cookin 'on 3 Burners. Είναι ένα remix του αυθεντικού τραγουδιού των 3 Burners' με φωνητικά από την Kylie Auldist. Κυκλοφόρησε στις 19 Φεβρουαρίου 2016 από το House of Barclay. Η δημοσίευση ήταν επιτυχημένη σε ολόκληρη την Ευρώπη, φτάνοντας στο νούμερο ένα σε αρκετές χώρες, συμπεριλαμβανομένης της Γαλλίας και της Γερμανίας. Το τραγούδι εκτελέστηκε στη σκηνή από τον Kungs με τον τραγουδιστή Mel Sugar στη γαλλική τηλεοπτική εκπομπή Le Petit Journal στις 24 Μαρτίου. Ένα EP με δύο remixes και ένα σόλο κομμάτι του Kungs με τίτλο "Milos" κυκλοφόρησε στο iTunes στις 26 Μαρτίου. Το "This Girl" εφτασε στη 48 θέση στον κατάλογο των 100 καλύτερων ποπ τραγουδιών του 2016.
Perfect Blue

Το Perfect Blue (ιαπωνικά: パーフェクトブルー, Χέπμπορν: "Pāfekuto Burū") είναι ιαπωνικό ψυχολογικό θρίλερ anime του 1997 που σκηνοθετήθηκε από τον Σατόσι Κον και γράφτηκε από τον Σανταγιούκι Μουράι. Βασίζεται στην νουβέλα "Perfect Blue: Complete Metamorphosis" (パーフェクト・ブルー　完全変態, "Pāfekuto Burū: Kanzen Hentai") του Γιοσικάζου Τακεούτσι. Η ταινία εστιάζει στη Mima Kirigoe, μέλος ενός J-pop συγκροτήματος, που αποσύρεται από τη μουσική βιομηχανία γιατί αποφασίζει ότι θέλει να κάνει καριέρα στην ηθοποιία. Καθώς γίνεται θύμα ενός εμμονικού ατόμου με την παλιά περσόνα της και η ίδια εμβαθύνει υπερβολικά στον πρώτο της ρόλο, επηρεάζεται η ψυχική της υγεία σε σημείο τέτοιο ώστε αρχίζει να αμφισβητεί τη λογική της.
Ντονάτας Μόντβιντας

Ο Ντονάτας Μόντβιντας ("Donatas Montvydas", 22 Οκτωβρίου 1987), γνωστός με το καλλιτεχνικό όνομα Ντόνι Μοντέλλ, είναι Λιθουανός τραγουδιστής και τραγουδοποιός που εκπροσώπησε τη Λιθουανία στο διαγωνισμό τραγουδιού της Eurovision 2012, που πραγματοποιήθηκε στο Μπακού του Αζερμπαϊτζάν. Το έκανε για δεύτερη φορά το , όταν εκπροσώπησε τη χώρα του στη Στοκχόλμη της Σουηδίας.
Μοϊανές

Η Μοϊανές (καταλανικά: Moianès) είναι μια "κομάρκα "στο κέντρο της Καταλονίας στην Ισπανία. Έγινε κομάρκα τον Μάιο του 2015, μετά την έγκριση από ένα τοπικό δημοψήφισμα και από το Κοινοβούλιο της Καταλονίας. Οι 10 δήμοι στην νέα κομάρκα άνηκαν στις κομάρκες Μπαζές, Οσόνα και Βαγιές Οριεντάλ. Έχει προηγουμένως προταθεί το 2000, στην "Έκθεση σχετικά με την αναθεώρηση του προτύπου εδαφικής οργάνωσης της Καταλονίας", γνωστή ως "Έκθεση Ρόκα", που ανατέθηκε από την Κυβέρνηση της Καταλονίας.

Ακόμη και πριν από την απόκτηση νομικού καθεστώτος, η Μοϊανές θεωρούταν ως "φυσική κομάρκα"—μια διακριτή γεωγραφική περιοχή που περιλαμβάνει το ομώνυμο οροπέδιο Μοϊανές.
Μίκαελ Λάουντρουπ

O Μίκαελ Λάουντρουπ (δανικά: "Michael Laudrup", 15 Ιουνίου 1965) είναι Δανός πρώην ποδοσφαιριστής, που αγωνιζόταν ως μεσοεπιθετικός και νυν προπονητής ποδοσφαίρου. Ως ποδοσφαιριστής θεωρήθηκε ως ένας από τους σπουδαιότερους της γενιάς του. Ο γνωστός ποδοσφαιριστής Μπράιαν Λάουντρουπ είναι αδελφός του, ενώ υπήρξαν και συμπαίκτες.
Μπρέστεν

Το Μπρέστεν (βουλγαρικά: "Бръщен", ελληνικά: "Βρισθένη") είναι χωριό στη νοτιοδυτική Βουλγαρία. Βρίσκεται στο δήμο Ντοσπάτ, στην επαρχία Σμόλιαν.
Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Το χωριό βρίσκεται στα βουνά της Δυτικής Ροδόπης στην ιστορική και γεωγραφική περιοχή Τσετς.

Σύμφωνα με τον Βασίλ Καντσόφ, το 1900 το Μπρέστεν κατοικήθηκε από 220 βούλγαρους μουσουλμάνους, που ζούσαν σε 50 σπίτια.
MISKO

Η Barilla Ελλάς Α.Ε., γνωστή με την εγχώρια εμπορική της ονομασία MISKO, είναι μια ελληνική εταιρεία που ανήκει στον Ιταλικό όμιλο ζυμαρικών Barilla, που παράγει και πωλεί ζυμαρικά στην Ελλάδα. Επίσης εξυπηρετεί άλλα μέρη του κόσμου, ιδιαίτερα την ελληνική διασπορά.

Η MISKO, ο μεγαλύτερος παραγωγός ζυμαρικών στην Ελλάδα, ιδρύθηκε στον Πειραιά το 1927, από τις Οικογένειες Μιχαηλίδη και Κωνσταντινή, εξού και η επωνυμία MISKO και αποκτήθηκε από τη Barilla το 1991, που πωλούσε ζυμαρικά και σάλτσες της Barilla κατά μήκος της δικής της σειράς προϊόντων. Το 2000, η ​​εταιρεία δημιούργησε μια νέα μονάδα παραγωγής στην Βοιωτία, η οποία είναι η τρίτη μεγαλύτερη στην Ευρώπη.

Κατηγορία:Εταιρείες τροφίμων και ποτών στην Ελλάδα
Κωτσόβολος

Η Κωτσόβολος είναι εταιρία προϊόντων τεχνολογίας, ηλεκτρονικών και ηλεκτρικών ειδών στην Ελλάδα. Ξεκίνησε από ένα συνοικιακό μαγαζί το 1950 στην Αθήνα και σήμερα διαθέτει πανελλαδικό δίκτυο καταστημάτων με 95 φυσικά καταστήματα , εταιρικά και franchise, ενώ έχει το δικό της ηλεκτρονικό κατάστημα, kotsovolos.gr . Από το 2005 είναι μέλος της Βρετανικής εταιρίας ηλεκτρικών ειδών, κινητών συσκευών και υπηρεσιών, Dixons Carphone plc.

Τα κεντρικά γραφεία της εταιρίας βρίσκονται στο Νέο Ηράκλειο Αττικής.
Βερόνικα Κάστρο

H Βερόνικα Κάστρο ((προφορά: [beˈɾonika ˈkastɾo]) "Verónica Judith Sáenz-Castro Alba", γενν. 19 Οκτωβρίου 1952) είναι Μεξικανή ηθοποιός, τραγουδίστρια, παραγωγός, μοντέλο και παρουσιάστρια.

Μεταξύ 1966 και 1968 σπούδασε στην Ακαδημία Αντρές Σολέρ και ξεκίνησε την καριέρα της ως νεαρή ηθοποιός του εθνικού κινηματογράφου.

Το 1969 συμμετείχε στην τηλενουβέλα "No creo en los hombres".

Το 1973 κυκλοφόρησε το πρώτο της άλμπουμ με τον τίτλο "Βερόνικα Κάστρο".
ΦΑΓΕ Α.Ε.

Η ΦΑΓΕ Α.Ε. είναι διεθνής γαλακτοκομική εταιρία που ιδρύθηκε στην Αθήνα και από το 2012 με έδρα το Στράσσεν στο Λουξεμβούργο. Είναι μία από της μεγαλύτερες γαλακτοκομικές εταιρείες στην Ελλάδα. Παράγει γαλακτοκομικά προϊόντα, όπως γάλα, γιαούρτι και παγωτό. Τα αρχικά Φ.Α.Γ.Ε. σημαίνουν "Φιλίππου Αδελφοί Γαλακτοκομικές Επιχειρήσεις".
Χάραλντ Γκίλλε

Ο Χάραλντ Γκίλλε ("Haraldr gilli", Ιρλανδία περί το 1102 - 14 Δεκεμβρίου 1136) βασιλιάς της Νορβηγίας (1130 - 1136) θεωρείται νόθος γιος του Μάγκνους Γ΄ της Νορβηγίας, το προσωνύμιο Γκίλλε από την αρχαία Ιρλανδική λέξη "Γκίλ" η οποία μεταφράζεται "υπηρέτης του Χριστού". Ο Χάραλντ γεννήθηκε και μεγάλωσε στην Ιρλανδία, σύμφωνα με τα Σάγκας μπήκε στην Νορβηγική βασιλική οικογένεια μέσω Νορβηγών εμπόρων ανάμεσα στους οποίους βρισκόταν και ο Ρόγκβαλλ Κάλι Κόλσον ο οποίος έγινε αργότερα κόμης του Όρκνει. Γύρω στο 1127 ο Χάραλντ Γκίλλε πήγε στην Νορβηγία και διακήρυξε ότι είναι νόθος γιος του πρώην βασιλιά Μάγκνους ο οποίος είχε επισκεφτεί την Ιρλανδία πριν τον θάνατο του (1103). Ο ισχυρισμός αυτός δεν είναι καθόλου απίθανος επειδή όπως αναφέρουν οι Ιρλανδικές πηγές ο Μάγκνους ο Γυμνοπόδης έκανε συχνές επισκέψεις στην Ιρλανδία επειδή είχε μια ερωμένη.
Σίγκουρντ ο Σταυροφόρος

thumb|right|250px|Νόμισμα του Σίγκουρντ του Σταυροφόρου και του αδελφού του Έιστεν Α΄ κομμένο πριν το 1115.
O Σίγκουρντ Α΄ της Νορβηγίας ή Σίγκουρντ Μάγκνουσον ή Σίγκουρντ ο Σταυροφόρος ("Sigur?r Jorsalafari", περί το 1090 - 26 Μαρτίου 1130), βασιλιάς της Νορβηγίας (1103 - 1130) ήταν ένας από τους τρεις νόθους γιους του Μάγκνους Γ΄ της Νορβηγίας με άγνωστες μητέρες, οι άλλοι δυο ετεροθαλείς αδελφοί του ήταν ο Έιστεν Α΄ της Νορβηγίας και ο Όλαφ Μάγκνουσσον της Νορβηγίας. Η εποχή του χαρακτηρίζεται ως η χρυσή εποχή της Νορβηγικής μεσαιωνικής ιστορίας, κέρδισε το προσωνύμιο Σταυροφόρος επειδή ήταν ο πρώτος Ευρωπαίος βασιλιάς ο οποίος συμμετείχε προσωπικά σε Σταυροφορία. Τα τρία ετεροθαλή αδέλφια για να αποφύγουν τους μεταξύ τους εμφύλιους πολέμους συμβασίλευσαν μεταξύ τους, ο Σίγκουρντ παρέμεινε ο μοναδικός βασιλιάς μετά τον πρόωρο θάνατο του Όλαφ (1115) και του Έιστειν (1123). Πριν ανακηρυχτεί ο Σίγκουρντ βασιλιάς της Νορβηγίας ήταν βασιλιάς των νήσων και κόμης των Ορκάδων, παρέδωσε τον τίτλο του κόμη των Ορκάδων στον Χάακον Πόλσον γιο του Πόλ Θόρφινσον.
Σεγριά

Η Σεγριά (καταλανικά: Segrià) είναι μια κομάρκα (κομητεία) στα δυτικά της Καταλονίας στην Ισπανία, που συνορεύουν με τηνΑραγονία. Το 2001, πάνω από τα δύο τρίτα του πληθυσμού ζουν στην πρωτεύουσα Λιέιδα, η οποία είναι επίσης ο μεγαλύτερος δήμος της Καταλονίας και παραμένει η πιο πυκνοκατοικημένη περιφέρεια στην επαρχία Λιέιδα. Παίρνει το όνομά της από τον ποταμό Σέγρε.
Φυλακωπή

Η Φυλακωπή, που βρίσκεται στη βόρεια ακτή της Μήλου, είναι ένας από τους σημαντικότερους οικισμούς της εποχής του Χαλκού στο Αιγαίο και ιδιαίτερα στις Κυκλάδες. Η σπουδαιότητα της Φυλακωπής συνεχίζεται σε όλη τη διάρκεια της Εποχής του Χαλκού (δηλαδή από το ήμισυ της 3ης χιλιετίας π.Χ. μέχρι τον 12ο αιώνα π.Χ.) και γι' αυτό είναι ο τύπος για τη διερεύνηση αρκετών χρονολογικών περιόδων του Αιγαίου της Εποχής του Χαλκού.
Παναγιώτης Σαντής

Ο Παναγιώτης Σαντής (1902-1943) ήταν στέλεχος του ΚΚΕ, συνδικαλιστής και αντιστασιακός. Εκτελέστηκε από τους Γερμανούς το 1943.
Μάρκο ντα Γκαλιάνο

Ο Μάρκο ντα Γκαλιάνο (Marco da Gagliano, Φλωρεντία 1 Μαΐου 1582 – Φλωρεντία 25 Φεβρουαρίου 1643) ήταν Ιταλός συνθέτης του πρώιμου μπαρόκ, από τους πρώτους που έγραψαν όπερες στη χώρα του. Επίσης, σημαντική ήταν η προσφορά του στην εξέλιξη του μαδριγαλίου.
Πετρ Κόρντα

Ο Πετρ Κόρντα ("λατινικό αλφάβητο : Petr Korda") γεννημένος στην Πράγα την 22 Ιανουαρίου 1968, είναι πρώην Τσεχοσλοβάκος, σήμερα πολιτογραφημένος Τσέχος, πρωταθλητής της αντισφαίρισης. Ήταν νο2 στον κόσμο, συγκεκρημένα στις 2 Φεβρουαρίου 1998 όταν και βρέθηκε θετικός σε τεστ ντόπινγκ τον Ιούνιο του 1998 κατά την διεξαγωγή του Γουίμπλεντον, στη συνέχεια απαγορεύτηκε να αγωνίζεται τον Σεπτέμβριο του 1999 για 12 μήνες και αποσύρθηκε από την αντισφαίριση πριν ανακοινωθεί η τιμωρία του.
Μίλοσλαβ Μετσίρ

Ο Μίλοσλαβ Μετσίρ ("λατινικό αλφάβητο : Miloslav Mečíř") γεννημένος στην Μπρατισλάβα την 19 Μαΐου 1964, είναι πρώην Τσεχοσλοβάκος, σήμερα πολιτογραφημένος Σλοβάκος, πρωταθλητής της αντισφαίρισης. Κέρδισε το χρυσό μετάλλιο των ανδρών στους Ολυμπιακούς Αγώνες του 1988, όπου εκπροσώπησε την Τσεχοσλοβακία και έπαιξε σε δύο τελικούς του απλού σε τουρνουά Γκραντ σλαμ. Το 1987 κέρδισε τον τίτλο στο "World Championship Tennis". Ο γιος του, Μίλοσλαβ ο νεώτερος, ακολούθησε τα βήματα του πατέρα του και είναι επαγγελματίας παίκτης της αντισφαίρισης. Σε όλη του την καριέρα χρησιμοποιούσε παλαιού στυλ, ξύλινη ρακέτα.
Ιάκωβος της Μοραβίας

Ο Ιάκωβος της Μοραβίας (τσεχ.: "Jošt Moravský", 1351 - 18 Ιανουαρίου 1411), μέλος του Οίκου του Λουξεμβούργου, ήταν μάργραβος της Μοραβίας από το 1375, δούκας του Λουξεμβούργου και εκλέκτορας του Βρανδεμβούργου από το 1388 καθώς και εκλεγμένος βασιλιάς της Γερμανίας από το 1410 έως τον θάνατό του. Ήταν φιλόδοξος και εύστροφος και κατάφερε να κυριαρχήσει στις αντιπαραθέσεις του Οίκου του και στους αγώνες γύρω από τον θρόνο του.
Κάστρο της Χόβολης

Το Κάστρο της Χόβολης είναι μεσαιωνικό οχυρό κτίσμα, ερείπια του οποίου 
διασώζονται κοντά στο χωριό Κάτω Χόβολη του Δήμου Καλαβρύτων.

Στα νοτιοδυτικά του χωριού και κοντά στην κορυφή ενός λόφου που ονομάζεται "Κάστρο", είναι ορατά τα κατάλοιπα ενός κυκλικού οικοδομήματος που έχει διάμετρο 7 περίπου μέτρα. Φαίνεται πως πρόκειται για κάποιο πύργο παρατήρησης (βίγλα), και όχι για κάστρο, που χτίστηκε από τους Φράγκους τον 13ο αιώνα για την εποπτεία των ορεινών περασμάτων της περιοχής. Ο πύργος αυτός, όπως και το γειτονικό Κάστρο του Τσαρουχλίου, ανήκε στη βαρωνία των Καλαβρύτων.
Shake It Up

To Shake It Up είναι μια αμερικανική κωμωδία του Disney Channel, που προβλήθηκε για πρώτη φορά από τις 7 Νοεμβρίου 2010 μέχρι τις 10 Νοεμβρίου 2013. Αποτελεί δημιουργία του Κρις Θόμπσον και βασικές πρωταγωνίστριες της σειράς ήταν η Μπέλα Θορν και η Zεντάγια.

Το ομώνυμο τραγούδι τίτλων της σειράς ερμήνευσε η Σελίνα Γκόμεζ.
Crash Bash

To Crash Bash είναι ένα ομαδικό βιντεοπαιχνίδι, του 2000, που αναπτύχθηκε από την Eurocom και κυκλοφόρησε από τη Sony Interactive Entertainment για το PlayStation. Ουσιαστικά πρόκειται για το πέμπτο βιντεοπαιχνίδι της σειράς "Crash Bandicoot". Το εν λόγω παιχνίδι ήταν το πρώτο της σειράς που δεν δημιουργήθηκε από τη Naughty Dog και το τελευταίο βιντεοπαιχνίδι που κυκλοφόρησε για την κονσόλα του PlayStation. Σε γενικές γραμμές το παιχνίδι έλαβε μέτριες κριτικές.
Αλίτσε Ρακέλε Άρλανχ

Η Αλίτσε Ρακέλε Άρλανχ (γεννημένη το 1995 στο Ροβερέτο) είναι μοντέλο από την Τρεντίνο-Άλτο Άντιτζε που αναδείχθηκε Μις Ιταλία 2017.

Το 2017, στα μέσα Αυγούστου, πριν αναδειχθεί Μις Ιταλία, κέρδισε τον τίτλο της "Μις Τρεντίνο-Άλτο Άντιτζε".

Είναι η δεύτερη Μις Ιταλία που κατάγεται από το Τρεντίνο-Άλτο Άντιτζε, 11 χρόνια μετά την Κλαούντια Αντρεάττι.

Περιέργως το όνομά της συντίθεται από τα ονόματα των δύο προκατόχων του τίτλου: Αλίτσε (2015) και Ρακέλε (2016).
Νέα Δημοκρατική Παράταξη

Η Νέα Δημοκρατική Παράταξη (ΝΕ.ΔΗ.ΠΑ.) ήταν πολιτικό κόμμα της Κύπρου, που ιδρύθηκε το 1980 από στελέχη του Δημοκρατικού Κόμματος.
Wolf Alice

Οι Wolf Alice είναι μουσικό συγκρότημα εναλλακτικής ροκ από το Λονδίνο της Αγγλία.
Ροβερέτο

Το Ροβερέτο (ιταλικά: "Rovereto", γερμανικά: "Rovereto"), είναι πόλη της Ιταλίας της περιφέρειας του Τρεντίνο-Άνω Αδίγης/Νότιο Τυρόλο (ιταλικά: "Trentino-Alto Adige", γερμανικά: "Trentino-Südtirol").
Αντίποδες νήσοι

Οι Αντίποδες νήσοι (Αγγλικά: "Antipodes Islands") είναι αφιλόξενα ηφαιστειογενή νησιά στα πλησίον στην Ανταρκτική νερά στα νότια της Νέας Ζηλανδίας (στην οποία ανήκουν εδαφικά). Βρίσκονται 860 χιλιόμετρα (534 μίλια) στα νοτιοανατολικά του νησιού Στιούαρτ/Ρακιούρα.

Το νησιωτικό σύμπλεγμα αποτελείται από ένα κύριο νησί, το νησί των Αντιπόδων, με έκταση 20 τ.χλμ., το νησί Μπόλονς στα βόρεια, και πολλά μικρά νησάκια και βραχονησίδες. Το όνομά του το χρωστάει στο γεγονός ότι βρίσκεται στους αντίποδες της Βρετανίας (σχεδόν στους αντίποδες του Λονδίνου).

Οικολογικά, τα νησιά αποτελούν μέρος της οικοπεριοχής της τούνδρας των Υποανταρκτικών Αντιπόδων Νήσων. Τα νησιά είναι εγγεγραμμένα στον Κατάλογο Παγκόσμιας Κληρονομιάς της UNESCO, μαζί με άλλα υποθαλάσσια νησιά της Νέας Ζηλανδίας. Το νησιωτικό σύμπλεγμα είναι ένα φυσικό καταφύγιο και δεν υπάρχει γενική πρόσβαση στο κοινό.

Κατηγορία:Νησιά της Νέας Ζηλανδίας
Crash Team Racing

Το Crash Team Racing (ή CTR: Crash Team Racing) είναι ένα βιντεοπαιχνίδι αγώνων καρτ, του 1999, που αναπτύχθηκε από τη Naughty Dog και κυκλοφόρησε από τη Sony Computer Entertainment για το PlayStation. Ουσιαστικά, πρόκειται για το τέταρτο παιχνίδι της σειράς "Crash Bandicoot".

Το παιχνίδι επικεντρώνεται στην προσπάθεια μίας ετερόκλητης ομάδας, που προσπαθεί να σώσει τον πλανήτη της από τον εγωπαθή Nitros Oxide, μέσω αγώνων ταχύτητας. Στο εν λόγω παιχνίδι, ο παίχτης μπορεί σε κάποια φάση να τρέξει με όλους τους χαρακτήρες της σειράς (15 τον αριθμό), όμως αρχικά του δίνεται η δυνατότητα μόνο με τους οχτώ εξ αυτών. Κατά τη διάρκεια του αγώνα, μπορούν να χρησιμοποιηθούν "speed boosting power ups", διάφορα προστατευτικά κ.ά.

Το παιχνίδι έλαβε πολύ καλές κριτικές για το gameplay του και τα γραφικά του. Παρόλα αυτά, ο ήχος του, συνάντησε ανάμικτες κριτικές. Το 2003, κυκλοφόρησε και σίκουελ του παιχνιδιού, ονόματι "Crash Nitro Kart", το οποίο ήταν διαθέσιμο για το Game Boy Advance, το GameCube, το PlayStation 2, το Xbox και το N-Gage.
Στάλατς

Το Στάλατς (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Τσίτσεβατς, ο οποίος ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε κατοίκους.

Το Στάλατς, επισήμως κατηγοριοποιημένο ως ένα εκ των χωριών της Σερβίας, ευρίσκεται επί των όχθων του Νότιου Μοράβα (Јужна Морава, Γιούζνα Μόραβα), πλησίον του σημείου στο οποίο ο συγκεκριμένος ποταμός ενώνεται με τον Δυτικό Μοράβα (Западна Морава, Ζάπαντνα Μόραβα) για την δημιουργία του Μεγάλου Μοράβα (Велика Морава, Βέλικα Μόραβα).
Βιντσέντσο Γκαλιλέι

Ο Βιντσέντσο Γκαλιλέι ("Vincenzo Galilei", 3 Απριλίου 1520 – 2 Ιουλίου 1591) ήταν Ιταλός λαουτίστας, συνθέτης και θεωρητικός της μουσικής και πατέρας του διάσημου αστρονόμου και φυσικού Γαλιλαίου Γαλιλέι και του βιρτουόζου λαουτίστα και συνθέτη Μικελάντζελο Γκαλιλέι. Ήταν σημαντική προσωπικότητα της μουσικής ζωής της ύστερης Αναγέννησης και συνέβαλε σημαντικά στη μουσική επανάσταση που οριοθετεί την αρχή της εποχής της μπαρόκ μουσικής.

Υπήρξε όχι μόνο σπουδαίος θεωρητικός της μουσικής αλλά και εξαιρετικός επιστήμονας. Πολλοί μελετητές τον πιστώνουν με το ότι ήταν αυτός που κατηύθυνε την επιστημονική δραστηριότητα του γιου του, όχι προς τα «καθαρά», αφηρημένα μαθηματικά αλλά προς την επεξεργασία των πειραματικών δεδομένων -χρήση μαθηματικής ποσοτικής περιγραφής των αποτελεσμάτων-, ένα σκεπτικό υψίστης σημασίας για την ιστορία της φυσικής και των φυσικών επιστημών, γενικότερα (βλ. ο Γκαλιλέι ως θεωρητικός).
Άιμπολαντ

μικρογραφία|Το Άιμπολαντ το 1930, δηλώνει στο κόκκινο χωριά παραδοσιακά κυριαρχούμενα από σουηδόφωνο πληθυσμό ("σβενσκμπίγκντερ").
Άιμπολαντ (επίσης γνωστό ως Σουηδική Εσθονία και Έγκελαντ) είναι το Εσθονικό Σουηδικό όνομα για τις ιστορικά σουηδόφωνες περιοχές και πόλεις στην βόρεια και δυτική Εσθονία.

Το ιστορικό Άιμπολαντ περιλαμβάνει τα νησιά Νοαρόοτσι, Βόρμσι, Ρούχνου, Οσμουσάαρ, Χιίουμαα, Σάαρεμαα, Μούχου, Ναϊσάαρ και τις πόλεις γύρω από το Χααπσάλου στην ηπειρωτική Εσθονία. 

Κατά τη διάρκεια του Β΄ Παγκοσμίου Πολέμου, το καλοκαίρι του 1944, σχεδόν όλοι οι Σουηδοί της Εσθονίας που ζούσαν στο Άιμπολαντ κατέφυγαν στην Σουηδία, πριν ο Κόκκινος Στρατός εισβάλει στα κράτη της Βαλτικής.
Γιάν Κρόσλακ

Ο Γιάν Κρόσλακ ("λατινικό αλφάβητο : Ján Krošlák"), γεννημένος στην Μπρατισλάβα, Τσεχοσλοβακία, στις 17 Ιουνίου 1974), είναι Σλοβάκος πρωταθλητής της αντισφαίρισης.

Έμαθε αντισφαίριση από τον πατέρα του, Γιαν, όπου ήταν και ο πρώτος του προπονητής, η μητέρα του Ζήτα ήταν υπάλληλος γραφείου. Ήταν στο τοπ 100 για αρκετά χρόνια.

Με την Σλοβακία έχει αγωνιστεί στο κύπελλο Ντέιβις από το 1994 έως το 2002 σε 8 διοργανώσεις με ρεκόρ 17 νίκες και 9 ήττες. Έχει συμμετάσχει στους Ολυμπιακούς αγώνες του 1996 στην Ατλάντα όπου στο απλό και στο διπλό αποκλείστηκε από τον πρώτο γύρο.

Έχει συμμετάσχει και στα τέσσερα τουρνουά Γκραντ λαμ από το 1995 έως το 2000 χωρίς ιδιαίτερη επιτυχία. Sto "ATP world tour" ήταν νικητής στο Τελ Αβίβ το 1995 και στην Σαγκάη το 1997, δεύτερος στην Οστράβα το 1998. Το 1994 ήταν νικητής στο Τσάλεντζ του Πέρθ, το 1995 στο Τσάλεντζ του Αμβούργου.
Tupolev Tu-144

Το Tupolev Tu-144 ("Tyполев Ту-144") ήταν ένα σοβιετικό εμπορικό υπερηχητικό αεροσκάφος, το οποίο έχει αποσυρθεί. Είναι το ένα από τα δύο μόνο εμπορικά υπερηχητικά αεροπλάνα, ενώ το άλλο είναι το αγγλογαλλικό Κονκόρντ. Το σχέδιο ήταν προϊόν του γραφείου σχεδιασμού της Τουπόλεφ, με επικεφαλής τον Αλεξέι Τουπόλεφ, και κατασκευάστηκε στο Βορόνεζ της Ρωσίας. Πραγματοποίησε 55 πτήσεις επιβατών, σε μέσο ύψος 16.000 μέτρων, και ταξίδεψε με ταχύτητα περίπου 2.000 χλμ/ώρα (Mach 1,6). 

Το πρωτότυπο πέταξε για πρώτη φορά στις 31 Δεκεμβρίου του 1968 κοντά στη Μόσχα, δύο μήνες πριν από την πρώτη πτήση του Κονκόρντ. Το Tu-144 πέταξε για πρώτη φορά υπερηχητικά στις 5 Ιουνίου του 1969 και στις 26 Μαΐου του 1970 έγινε η πρώτη εμπορική μεταφορά που ξεπέρασε το Μαχ 2. Ένα Tu-144 συνετρίβη το 1973 σε αεροπορική επίδειξη στο Παρίσι, καθυστερώντας την περαιτέρω ανάπτυξή του. Το αεροσκάφος μπήκε στην υπηρεσία των επιβατών την 1η Νοεμβρίου του 1977, σχεδόν δύο χρόνια μετά το Κονκόρντ, λόγω περιορισμών του προϋπολογισμού. Το Μάιο του 1978, άλλο ένα Tu-144 (μία βελτιωμένη έκδοση, ονόματι Tu-144D) συνετρίβη σε δοκιμαστική πτήση κατά την παράδοσή του και ο επιβατηγός στόλος καθηλώθηκε μετά από μόλις 55 τακτικές πτήσεις. Το αεροσκάφος παρέμεινε σε πτήση ως φορτηγό αεροσκάφος μέχρι το 1983, οπότε και ολοκληρώθηκαν συνολικά 102 εμπορικές πτήσεις. Το Tu-144 χρησιμοποιήθηκε αργότερα από το σοβιετικό διαστημικό πρόγραμμα για την εκπαίδευση πιλότων του διαστημόπλοιου Μπουράν και από τη NASA για έρευνα στις υπερηχητικές ταχύτητες.